Красимира Ненова
Ето, стоя на вратата и хлопам

chitanka.info

(по Откр. 2 и 3)

Припев:

Ето, стоя на вратата и хлопам;

Чуваш ли Моя глас? // 2

1. Зная твойте дела, труда ти (Ефес)

и твърдостта ти за името Ми.

Лъжците отхвърляш, за правдата бдиш,

но своята първа любов не държиш!

2. Зная твоята скръб и бедност (Смирна)

и че за Мен си готов да умреш.

Пътя голготски и трънний венец —

следвай ги вярно и ти до конец!

3. Зная, живееш във свят тъй лъскав, (Пергам)

свят коварен, свят лъжлив;

всред разни съблазни се луташ и блъскаш,

но с вяра ще трябва да ги победиш!

4. Зная твойта любов и вяра, (Тиатир)

служба, ревност, търпението ти.

Не се отклонявай! Единствено право

е Моето Слово — по него върви!

5. Зная, че само на име жив си, (Сардис)

но си мъртъв, ленив и студен.

Върни се към своята ревност предишна,

че близо е вече последният ден!

6. Зная, че слаб си, но с малко сила (Филаделфия)

пак опазил си Словото Ми.

Понеже издържаш, за Мене стоиш,

и Аз ще те пазя, където вървиш!

7. Зная делата — големи и малки. (Лаодикия)

Казваш, че сит си, богат, надарен.

Ставай! Това са сал сънища жалки!

Беден, нещастен, сляп, гол си без Мен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.